ঘুঘুডাঙ্গা এষ্টেটের একেকজন তহশীলদারের আওতায় সাধারন্ত ২০ থেকে ৫০টি করে গ্রাম থাকত। এই সব গ্রামের সকলের কাছ থেকে বছরের খাজনা আদায় করা ছিল তার কাজ। খাজনা আদায়ে সহযোগিতার জন্য প্রতি তহশীলদার ১ জন সিপাহী এবং ৩ থেকে ৪ জন কোতয়াল ও ১ জন করে মন্ডল পেতেন। তহশীলদার খাজনা আদায় করতেন, সিপাহী তাকে নিরাপত্তা দিতেন। নিরাপত্তার দায়িত্বে থাকতেন কোতযালরাও। বর্তমান ইউনিয়ন পরিষদের চৌকিদাররা যে ভূমিকা পালন করে থাকেন, তখন কোতয়ালদের ভূমিকা ছিল সে রকমই। মন্ডলের কাজ ছিল প্রজাদেরকে খাজনা পরিশোধের জন্য তাগিদ দেয়া। একজন্য মন্ডল কোন বেতন পেতেন না। বেতন ছিল না কোতয়ালদেরও । তবে খাজনা আদায়ে সহযোগিতা করার কারণে তাদেরকে নিজের খাজনা দিতে হতোনা। অর্থাৎ নিজের খাজনা মওকুফের বিনিময়ে তারা অন্যের খাজনা তুলে দিয়ে জমিদারকে সহযোগিতা করতেন। তহশীলদার ও সিপাহী ছিলেন জমিদারের স্থায়ী কর্মচারী। কিন্তু কোতয়াল ও মন্ডল অস্থায়ী। কোতয়াল ও মন্ডলকে বছরে মাত্র দু বার কাজ করতে হতো। একবার আশ্বিন মাসে। আরেকবার চৈত্র মাসে। ঘুঘুডাঙ্গার জমিদাররা বছরে এ দুবারই খাজনা তুলতেন, কারণ এ সময়ে জমির ফসল উৎপন্ন হয়ে কাটাই মাড়াই এবং বিক্রি হতো। তাই খাজনা আদায়ের উপযুক্ত সময় ছিল আশ্বিন-কার্তিক। কোতয়াল এবং মন্ডলরা বছরের এ দুই মাস কাজ করার বিনিময়ে খাজনা মওকুফ পেয়ে যেতেন, এতেই তারা খুশী ছিলেন। বেতন ছিলনা তহশীলদারদেরও। তারা আদায়ের ওপর ২৫% কমিশন পেতেন। যত আদায়, ততই কমিশন প্রাপ্তির সুযোগ থাকার কারণে তহশীলদাররা বেশি বেশি খাজনা আদায়ে সচেষ্টা থাকতেন। সিপাহীরা সুনির্দিষ্ট বেতন পেতেন, তাদের মাসিক বেতন ছিল ১০ থেকে ১৫ টাকা। জমিদার এষ্টেটের কোষাগার থেকে এই বেতন দেয়া হতো। 

জমিদার-ম্যানেজার নায়েব
তহশীলদারদের আওতা
ঘুঘুডাঙ্গা জমিদারদের সময়কালীন কিছু জমিদার
ঘুঘুডাঙ্গার প্রাচীন নাম